Hulle ignoreer die bordjies by winkels wat maan dat jy ’n masker moet dra wanneer jy die perseel betree.
Ek ken mense wat vir my vertel Covid-19 is soos griep en jy behandel dit soos ’n verkoue. Totdat hulle positief getoets is.
Ek kan nie met sekerheid sê hoe hulle dit gekry het nie. Ek weet nie of hulle dit werklik aangemeld en of hulle contact tracing gedoen het nie.
Ek stuur vir die ongelowige Thomasse ’n stempos wat dokters en wetenskaplikes se vrese vir die volgende drie weke in ons land verwoord.
Ek stuur weer ’n link na my Fokus-onderhoud met Shabir Madhi, ’n professor aan Wits wat nou die trials vir die nuwe drug toets.
Laat die onaantasbares hulle wysmaak die gevare lê buite hul grense. So asof die Allerhoogste nie weet wat om ons aangaan nie.
Oral waar jy gaan, travel die virus met jou. Selfs ná 14 dae van isolasie moet jy ’n opvolgtoets laat doen.
En jy het ’n verantwoordelikheid om mense met wie jy in kontak was te laat weet jy is positief getoets vir Covid-19.
Ek herinner my aan ’n oudkollega wat die Maandag siek geword het. Die Woensdag is hy in die hospitaal opgeneem en die Vrydag was hy dood.